སློབ་ཁྲིད་རྗེས་ཀྱིོ་དཔྱད་ཞིབ་ནུས་པ་ནི།གཙོ་བོ་དགེ་རྒན་གྱིས་སློབ་མའི་སྦྱངས་འབྲས་དང་དགེ་རྒན་གྱི་སློབ་འཁྲིད་ཕན་ནུས་ལ་ཞིབ་དཔྱད་ཚད་ལེན་བྱེད་པའི་ནུས་པ་ཞིག་ལ་བསྟན་པ་ཡིན།དེས་དགེ་རྒན་གྱིས་སློབ་འཁྲིད་རྩ་གནད་ཚད་གཞིར་དང་སློབ་དེབ་ནང་དོན་བརྟེན་གཞི་ཡིན་པའི་རེ་བ་བཅངས་ནས།དཔྱད་ཞིབ་ཀྱི་དམིགས་ཡུལ་དང་རེ་བ།ནང་དོན་གྱི་ཁྱབ་ཁོངས།རྩ་འཛུགས་ཀྱི་རྣམ་པ་བཅས་གསལ་དགོས།དེའི་ཁྲོད།གཙོ་བོ་རྒྱུགས་གཞི་ཇུས་འགོད་དང་སྐར་གྲངས་ཚད་གཞི་ཚོད་འཛིན།རྒྱུགས་བྱང་དབྱེ་ཞིབ་ལེགས་པོ་བྱེད་པའི་ནུ་ས་བཅས་འདུས།སློབ་འཁྲིད་དཔྱད་ཞིབ་བྱེད་པ་ནིསྐད་ཡིག་སློབ་འཁྲིད་གོ་རིམ་ནང་གི་ལྷུ་ལག་གལ་ཆེན་ཞིག་ཡིན་ལ།སློབ་གྲྭའི་སློབ་འཁྲིད་བྱ་བའི་འཆར་གཞི་ནང་གི་གྲུབ་ཆ་གཙོ་བོའི་ཕྱོགས་ཤིག་ཀྱང་ཡིན།དགེ་རྒན་ལ་མཚོན་ན།དེར་བྱ་བར་བརྟག་དཔྱད་དང་གསར་འགྱུར་ལྡོག་འདྲེན་ཉམས་མྱོང་ཕྱོགས་སྡོམ།སླབོ་དཁྲིད་ལེགས་བཅོས།གྲུབ་འབྲས་དཔྱད་བསྡུར་གཏན་འབེབས་ཀྱི་ནུས་པ་གལ་ཆེན་ཡོད་པ་ཡིན།སློབ་མར་མཚོན་ན།སློབ་སྦྱོང་སྐུལ་འདེད་དང་ཤེས་བྱ་གཏན་ཆགས།གོ་བ་གཏིང་ལོན།ནུས་རྩལ་སྦྱོང་བརྡར་གྲུབ་འབྲས་དཔྱད་བསྡུར་གཏན་འབེབས།སློབ་སྦྱོང་སྤྱོད་སྟངས་བསྒྱུར་བའི་བྱེད་ནུས་ཡོད་པ་ཡིན།དེར་བརྟེན།དགེ་རྒན་གྱི་སློབ་འཁྲིད་དཔྱད་ཞིབ་བྱ་བ་ལ་འཆར་གཞི་དང་དམིགས་ཡུལ་ཡོད་པའི་སྒོ་ནས་བསྒྲུབ་དགོས།